[{"text_idx": "#000000", "text": "Va\u0308a\u0308rtuspo\u0303hine va\u0308lispoliitika on efektiivne va\u0308lispoliitika!"}, {"text_idx": "#000002", "text": "Diplomaatia veergudel on viimasel ajal palju juttu olnud va\u0308a\u0308rtustest, nende mo\u0303just va\u0308lispoliitikale laiemalt ning Eesti va\u0308lispoliitikale kitsamalt. U\u0308ks ajend oli ka\u0308esoleva aasta maikuus neljandat korda Tallinnas toimunud Lennart Meri konverents, mille peateemaks olid va\u0308a\u0308rtused."}, {"text_idx": "#000005", "text": "Pea ko\u0303igile tundub selge olevat, et o\u0303ige ja o\u0303ilis ning ainuvo\u0303imalik va\u0308lispoliitika, eriti va\u0308ikeriigile, on oma iseloomult va\u0308a\u0308rtuspo\u0303hine. Sest nagu Edward Lucas to\u0303deb juunikuises Diplomaatias, \u201cBalti riigid on tagasi maakaardil, sest nii nemad kui ka teised rahvad hoolisid va\u0308a\u0308rtustest. Kui nad asuvad nu\u0308u\u0308d reaalpoliitika rajale, o\u0303o\u0303nestavad nad oma usaldusva\u0308a\u0308rsust ja lo\u0303ppkokkuvo\u0303ttes oma iseseisvust\u201d. Kui va\u0308a\u0308rtuspo\u0303hine va\u0308lispoliitika vo\u0303rdub iseseisvuse ja\u0308tkamisega \u2013 ja\u0308reldus, mida jagan \u2013, siis va\u0308a\u0308rtuste edendamine ongi realismi enda definitsiooni ja\u0308rgi elu ja surma ku\u0308simus. Ja sealt on juba selge, et va\u0308a\u0308rtused ja julgeolek on u\u0308he mu\u0308ndi kaks poolt."}, {"text_idx": "#000007", "text": "Va\u0308a\u0308rtuspo\u0303hine va\u0308lispoliitika ei ole pelgalt ainuvo\u0303imalik eetiline la\u0308henemisviis Eesti sorti riigi jaoks, see on ka majanduslikult efektiivne va\u0308lispoliitika. Kas ra\u0308a\u0308gime rahast, ajast, so\u0303jalisest jo\u0303ust vo\u0303i poliitilisest kapitalist, ko\u0303ik ressursid on piiratud. Sellepa\u0308rast on mo\u0303istlik neid optimaalselt kasutada, eriti masu ajal."}, {"text_idx": "#000011", "text": "See mitteametlik tegevusruum ongi tsiviilu\u0308hiskond, mille olemasolu on demokraatliku riigi u\u0308ks olulisim tunnus. See ongi tsiviilu\u0308hiskond, mis annab tavainimesele vo\u0303imaluse oma riigi valitsemises kaasa mo\u0303elda. See ongi tsiviilu\u0308hiskond, mis no\u0303uab inimo\u0303igusi siis, kui riik ise seda rahvusvahelise o\u0303iguse poolt ma\u0308a\u0308ratud rolli ei ta\u0308ida. Need ongi tsiviilu\u0308hiskonna esindajad, keda viha viib ta\u0308navaile protestimaks millegi poolt vo\u0303i vastu. Ja teinekord vo\u0303ib juhtuda, et kui demonstratsioonid lo\u0303puks kukutavad riigi diktaatorliku valitsuse, kerkivad uued riigijuhid just tsiviilu\u0308hiskonna esindajate rivist."}, {"text_idx": "#000012", "text": "Just sellepa\u0308rast ongi va\u0308a\u0308rtuspo\u0303hise, inimo\u0303igusi ja demokraatiat austava va\u0308lispoliitika u\u0308ks aluseid koosto\u0308o\u0308 tsiviilu\u0308hiskonnaga. Sest tsiviilu\u0308hiskonnalt, riigisiseselt, tulevad muutused, mis on ka meie endi va\u0308a\u0308rtustega koosko\u0303las ning seega meie endi julgeoleku parim garantii."}, {"text_idx": "#000013", "text": "Aga koosto\u0308o\u0308 tsiviilu\u0308hiskonnaga on ka majanduslikult nutikas, nagu olen inimo\u0303iguste valdkonnas kogenud:"}, {"text_idx": "#000014", "text": "\u2022 Tsiviilu\u0308hiskonna organisatsioonidel on tihti spetsiifilised teadmised ja kogemused, kompetents, mida ministeeriumid ei suuda iial ise tekitada."}, {"text_idx": "#000015", "text": "\u2022 Tsiviilu\u0308hiskonna organisatsioonidel on tihti paremad infoallikad \u2013 eriti konfliktipiirkondades \u2013 kui valitsuste esindajatel. Va\u0308givallaohvrid na\u0308iteks la\u0308hevad paljudes so\u0303japiirkondades palju parema meelega tsiviilu\u0308hiskonna organisatsiooni esindaja kui ametiisiku jutule, kuna paljudes piirkondades ei usaldata ametiisikuid."}, {"text_idx": "#000016", "text": "\u2022 Tsiviilu\u0308hiskonna organisatsioonid ei tee la\u0308bi rotatsiooni, neis ei liigutata inimesi iga kolme vo\u0303i nelja aasta tagant u\u0308hest maailmanurgast teise, nagu teevad va\u0308lisministeeriumid (seega vo\u0303ites va\u0308rsket vaatevinklit, ent kaotades vahepeal tekkinud kogemusi, teadmisi ning infovo\u0303rgustikke). Seega pakuvad tsiviilu\u0308hiskonna organisatsioonid ja\u0308rjepidevust keeruliste probleemidega tegelemisel."}, {"text_idx": "#000017", "text": "\u2022 Koosto\u0308o\u0308 hea tsiviilu\u0308hiskonna organisatsiooniga sarnaneb sellele, et va\u0308lisministeeriumil on u\u0308learune analu\u0308u\u0308siosakond, mida ei pea u\u0308lal pidama."}, {"text_idx": "#000019", "text": "\u2022 Isegi kurjuse musterriigid on valmis ra\u0308a\u0308kima lastest. Seda on kogenud na\u0308iteks endine U\u0308RO peasekreta\u0308ri erino\u0303unik laste vastu suunatud va\u0308givalla ku\u0308simuses portugallane professor Pinheiro. Professor Pinheiro, kes oma ametiajal tegi koosto\u0308o\u0308d igasuguste inimo\u0303igusi mitteaustavate riikidega, na\u0308iteks Birmaga, avastas, et kui ta la\u0308henes riigi X juhtkonnale palvega ra\u0308a\u0308kida lastest, korraldati talle reeglina kohtumisi \u2013 kes siis ikka po\u0308o\u0308rab lastele selja? Aga samal ajal teised ko\u0303rgetel kohtadel va\u0308lismaalased, kes tahtsid laiemalt inimo\u0303igustest ra\u0308a\u0308kida, vo\u0303tmeisikutele ligi ei pa\u0308a\u0308senud."}, {"text_idx": "#000025", "text": "Aasta eest, kui rahvusvaheline u\u0308hiskond ta\u0308histas resolutsiooni 10. su\u0308nnipa\u0308eva, vo\u0303is Eesti o\u0303nnitleda juubilari eriti sobival moel: Eestist nimelt sai uusim riik maailmas, kes tutvustas oma resolutsiooni nr 1325 rakenduskava."}, {"text_idx": "#000026", "text": "Otsus hakata resolutsiooni eestkostjaks ja edendajaks su\u0308ndis va\u0308lisministeeriumi arusaamast, et selline poliitika on o\u0303ige, aga ka nutikas:"}, {"text_idx": "#000027", "text": "\u2022 So\u0303jalised operatsioonid, mis vo\u0303tavad arvesse nii meeste kui ka naiste vajadusi, tabavad mitte pelgalt 50%, vaid 100% sihtelanikkonnast. Juba see to\u0303stab operatsiooni efektiivsust."}, {"text_idx": "#000029", "text": "\u2022 Euroopa Liidu kogemus na\u0308itab, et kriisiohje operatsioonid, mis rakendavad soost tulenevat erila\u0308henemist, jo\u0303uavad kindlamalt eesma\u0308rgini. Paljudes maailma paikades, kus teenib ka Eesti so\u0303dureid, ei tohi meessoost isik naissoost isikuga ra\u0308a\u0308kida, ilma et see tooks naisele kaasa va\u0308gagi to\u0303siseid tagaja\u0308rgi. Aga paljudes kohtades on just naised ja naiste grupid need, kes peavad u\u0308leval ku\u0308lasid, kui mehed on ma\u0308gedes. Naised teavad tihti, kuhu on peidetud relvad, kus mehed end varjavad, kus asub vaenlane. Naised on tihti enda ja oma laste julgeoleku nimel valmis seda informatsiooni jagama rahvusvaheliste rahuvalvajatega, kes kannavad hoolt nende enda turvalisuse eest."}, {"text_idx": "#000030", "text": "\u2022 La\u0308bi aastate on Euroopa Liidu operatsioonid korduvalt na\u0308idanud, et naissoost rahuvalvajad suudavad ta\u0308ita u\u0308lesandeid, mida mehed usulistel ja kultuurilistel po\u0303hjustel parimagi tahtmise korral ei suuda, na\u0308iteks:"}, {"text_idx": "#000032", "text": "Kokkuvo\u0303tteks: va\u0308a\u0308rtuspo\u0303hine va\u0308lispoliitika ei ole ainult o\u0303ige valik, see on ka moodus, kuidas va\u0308lispoliitikat edendada, kasutades piiratud ressursse efektiivselt. See peaks olema eriti tervitatav uudis masu ajal ja ka arvestades, et Eesti kandideerib 2012. aastal U\u0308RO Inimo\u0303iguste No\u0303ukogu liikmeks."}, {"text_idx": "#000033", "text": "Veel u\u0308he va\u0308ikese riigi va\u0308lispoliitikast"}, {"text_idx": "#000034", "text": "Eelmises Diplomaatias va\u0308itis Siim Kallas, et va\u0308ikeriigil tuleb oma va\u0308lispoliitikas panustada rahvusvahelistele organisatsioonidele, seda vajadusel kahepoolsete saatkondade arvel. Matti Maasikas pole no\u0303us."}, {"text_idx": "#000036", "text": "Euroopa Poliitilise U\u0308henduse uus formaat tundub olevat mitmel po\u0303hjusel paljuto\u0303otav, kui panna see u\u0308leilmsesse konteksti. On kolm po\u0303hjust, miks nii ELi kui EPU\u0308 paralleelne arendamine tasub end a\u0308ra."}, {"text_idx": "#000039", "text": "So\u0303ja tempel Ts\u030cehhi Euroopa Liidu eesistumisel"}, {"text_idx": "#000040", "text": "Ukraina ja so\u0303jaga seotud ku\u0308simused on olnud igal moel Ts\u030cehhi Euroopa Liidu No\u0303ukogu lo\u0303ppeva eesistumisaja po\u0303hiteemad."}, {"text_idx": "#000042", "text": "Eesti vo\u0303iks toetada u\u0308heha\u0308a\u0308lsusest loobumist ja enamusha\u0308a\u0308letusele u\u0308leminekut Euroopa Liidu va\u0308lispoliitiliste otsuste tegemisel, kuid seda vaid valitud poliitikavaldkondades ning viisil, mis ei eelda kehtivate liidu aluslepingute muutmist, leiavad riigikogu va\u0308liskomisjoni tellitud uuringu autorid."}, {"text_idx": "#000043", "text": "Euroopa Liidu strateegiline kompass: kas ravim strateegilisele ka\u0308rbumisele?"}, {"text_idx": "#000044", "text": "Strateegiliselt kompassilt oodatakse, et see jagaks Euroopa Liidule u\u0308ha ebakindlamas ja teravama konkurentsiga maailmas teiste jo\u0303ududega konkureerimiseks suuniseid ning aitaks u\u0308henduse va\u0308lis- ja julgeolekupoliitikal pa\u0308a\u0308seda seda kaua pa\u0308rssinud tardumusest."}, {"text_idx": "#000045", "text": "Kord kuus u\u0308levaade analu\u0308u\u0308sidest ja kommentaaridest ning Eesti va\u0308lis- ja julgeolekupoliitikast sinu e-postkasti."}, {"text_idx": "#000046", "text": "Diplomaatia mo\u0303testab Eesti va\u0308lis-, kaitse- ja julgeolekupoliitikat ning aitab su\u0308gavamalt mo\u0303ista maailmas toimuvat."}, {"text_idx": "#000047", "text": "Diplomaatia veebileht kasutab ku\u0308psiseid, et lehe sirvimine oleks mugavam ja isikupa\u0308rasem. Ta\u0308psem info meie privaatsustingimustes."}]